Diari Oficial de la Generalitat Valenciana


Sumari del DOGV 3938, del 13-02-2001 (2001/762)

Informació pública del nomenament com a funcionari de carrera del senyor José Luis Meseguer Garzando en el lloc d'animador cultural i altres nomenaments.
---------------------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/762


Organisme emissor
:   Ajuntament de Tavernes Blanques

Tipus de document
:   Anunci

Informació pública del nomenament com a funcionari de carrera del senyor José Luis Meseguer Garzando en el lloc d'animador cultural i altres nomenaments. [2001/A762]
  
Aquesta Alcaldia, mitjançant la Resolució número 41, de data de hui, disposa:
  
«Finalitzats els processos d'adaptació del règim jurídic del personal d'aquest Ajuntament a la naturalesa dels llocs que ocupa en cada un dels grups de titulació i sector de l'administració, de conformitat amb el que estableix l'article 8 de la Llei 1/1996, i una vegada la Secretaria General ha verificat els requisits exigits en la base segona de la convocatòria, i vist que consta en els expedients personals l'acreditació pels aspirants de posseir el títol requerit en el grup respectiu de titulació, com a conseqüència de la Resolució d'aquesta Alcaldia número 1/2001, de data 2 de gener d'enguany, publicada en el Diari Oficial de la Generalitat Valenciana número 3.922, del dia 22 següent.
  
Aquesta Alcaldia, de conformitat amb el que disposa l'article 21.1.h de la Llei 7/1985, de 2 d'abril, Reguladora de les Bases de Règim Local, acorda:
  
1. Nomenar personal funcionari de carrera d'aquesta corporació, per a cobrir les places que s'indiquen, pertanyents als grups de classificació establits en l'article 25 de la Llei 30/1984, de 2 d'agost, les persones aspirants que han superat els processos d'adaptació següents:
  
- Senyor José Luis Meseguer Garzando, plaça d'animador cultural, classe tècnics auxiliars, subescala tècnica de l'escala d'administració especial, grup C.
  
- Senyor José García Devís, plaça d'oficial d'obrer, classe personal d'oficis, subescala de serveis especials de l'escala d'administració especial, grup D.
  
- Senyor Pedro Antonio Cuesta Tobajas, plaça d'oficial jardiner, classe personal d'oficis, subescala de serveis especials de l'escala d'administració especial, grup D.
  
- Senyor José Sahuquillo Sahuquillo, plaça d'oficial de serveis múltiples, classe personal d'oficis, subescala de serveis especials de l'escala d'administració especial, grup D.
  
- Senyor José Vicente Garzón Roger, plaça d'operari peó serveis múltiples, classe personal d'oficis, subescala de serveis especials de l'escala d'administració especial, grup E.
  
2. Per a adquirir la condició de funcionari de carrera, han de prestar el jurament o promesa preceptius, d'acord amb el que estableix el Reial Decret 707/1979, de 5 d'abril, i prendre possessió dels càrrecs en el termini d'un mes, comptador a partir de l'endemà de la publicació d'aquesta resolució en el Diari Oficial de la Generalitat Valenciana.
  
3. Aquesta disposició de l'Alcaldia s'ha de publicar en el Diari Oficial de la Generalitat Valenciana i al tauler d'edictes municipals amb els recursos que pertoquen segons dret.»
  
L'acte adés transcrit, que és definitiu en la via administrativa, podrà ser objecte de recurs potestativament en reposició davant de l'Alcaldia en el termini d'un mes, o ser impugnat directament davant del Jutjat Contenciós Administratiu de València que per torn de repartiment li corresponga, en el termini de dos mesos, comptadors ambdós terminis des de l'endemà de la seua publicació. Sense perjudici que vosté puga exercir, si pertoca, qualsevol altre que estime oportú (articles 116 i 117 de la Llei 30/1992, del Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa).